तमिलनाडु में लगेगा नाइट कर्फ्यू, रविवार को थियेटर, कॉम्प्लेक्स, मीट, सब्जी की दुकानें रहेंगी बंद
तमिलनाडु में कोरोना वायरस संक्रमण के बढ़ते मामलों को देखते हुए नाइट कर्फ्यू लागू करने का फैसला लिया गया है।
चेन्नई: तमिलनाडु में कोरोना वायरस संक्रमण के बढ़ते मामलों को देखते हुए नाइट कर्फ्यू लागू करने का फैसला लिया गया है। राज्य में 20 अप्रैल यानी मंगलवार से नाइट कर्फ्यू लागू होगा। नाइट कर्फ्यू का समय रात 10 बजे से सुबह 4 बजे तक रहेगा। राज्य में नाइट कर्फ्यू के साथ-साथ रविवार को लोकडाउन भी रहेगा। रविवार को थियेटर, कमर्शियल कॉम्प्लेक्स, मीट और सब्जी की दुकानें बंद रहेंगी। हालांकि, हवाई और रेल सेवा बहाल रहेंगी।